burgasdotpro/wikipedia huggingface dataset:
Jasenovský potok (prítok Rajčanky)

Jasenovský potok je krátky potok v Súľovských vrchoch na území okresu Žilina. Je to ľavostranný prítok Rajčanky, meria 3,1 km a je tokom IV. rádu. Preteká obcou Jasenové.
Prameň.
Pramení v Súľovských vrchoch na východných svahoch Dubice (), v nadmorskej výške približne ZSZ od stredu obce. 
Opis toku.
Od prameňa tečie východným smerom, na hornom toku sa koryto esovito ohýba a priberá pravostranný prítok zo severného svahu "Dubovej" (), následne ľavostranný z juhovýchodného svahu Žibrida () a pokračuje údolím k obci. Na dolnom toku mení smer toku na juhovýchod, preteká intravilánom obce (a zároveň vteká do Žilinskej kotliny), v jej strede sa prudko stáča na severovýchod a na severnom okraji obce ústi do Rajčanky v nadmorskej výške asi .
Veľhad kráľovský

Veľhad kráľovský ("Boa constrictor") je had z čeľade veľhadovitých. Ide o nejedovatý druh, žijúci v Strednej a Južnej Amerike. Pre svoju miernu povahu je obľúbený u chovateľov.
Opis.
Charakteristickým znakom je trojuholníková hlava, ktorá je výrazne oddelená od silného tela. Sfarbenie veľhada kráľovského siaha od červenohnedej, cez oranžovú a žltú až po tmavohnedú s oranžovo-červeným chvostom. Od nosa až ku krku sa tiahne tmavý pruh. Na bruchu je had tmavo krémový až žltý. V zajatí dorastá do dĺžky 2,5 až 3 m.
Chov v zajatí.
Ideálnym prostredím je terárium s dennou teplotou od 22 °C na najchladnejšom mieste až po takmer 40 °C na výhrevnom kameni. V noci by mala teplota klesnúť asi o 3-8 °C, ale nikdy by nemala poklesnúť pod 20 °C. Pre dospelého jedinca s veľkosťou cca 2,8 metra je dostatočné terárium veľkosti 160 x 90 x 90 cm (DxŠxV) so silnejším konárom, na ktorý by sa had mohol zavesiť (z konára aj radi lovia), a bazénikom, z ktorého had pije, ale sa tam aj namočí (hady vo vode ležia aj niekoľko dní).
Ide o jeden z najčastejšie chovaných druhov na Slovensku. Vo voľnej prírode sa pária hlavne na jar, ale v teráriách sa už na jeseň. Keď sa mláďatá narodia, majú asi 40 cm. Samica je gravidná 120 až 200 dní, rodí 10 až 50 mláďat. Mláďatá sa do 14 dní života 1. krát zvlečú a začínajú loviť maličké myšky a holíčatá.
Potrava sa volí podľa veľkosti mláďat, z myšiek sa na bezsrsté potkany prechádza pri 1. mesiaci života mláďaťa. Na potravu nie sú nároční; sú veľmi žraví, a nezriedka sú obézni. Keď sú hady dospelé, dokážu zožrať kurčatá, holuby, myši, potkany, morčatá a králiky.
Potrava.
Vo voľnej prírode lovia cicavce, vtáctvo, ale aj iné plazy. Svoju korisť usmrtia zadusením. Obmotajú sa celým telom okolo koristi a silným stiskom ju zabijú. Potravu požierajú celú, od hlavy.
Arlon

Arlon je belgické mesto vo Valónskom regióne v provincii Luxembourg, ktorej je hlavným mestom. 
Obyvateľstvo.
Mesto má približne 27 763 obyvateľov (2010).
Mestské časti.
Od 1. januára 1977 mesto Arlon pozostáva z týchto častí (bývalých obcí):
Ľudmila Babjaková

JUDr. Ľudmila Babjaková (* 14. august 1950, Slovensko) je slovenská sudkyňa, ktorá je predsedníčkou občianskoprávneho senátu Krajského súdu v Košiciach. 
Od 19. januára 2011 bola členkou Súdnej rady SR. 26. septembra 2012 ju spolu s Jozefom Vozárom a Alexandrom Bröstlom vláda Roberta Fica odvolala.
Aktívne pôsobila v Združení sudcov Slovenska, z ktorého v roku 2006 vystúpila. Je signatárom sudcovskej iniciatívy Za otvorenú justíciu.
Jej manželom je bývalý sudca Ústavného súdu SR JUDr. Juraj Babjak. V roku 2009 obaja dostali ocenenie Biela vrana, ktoré udeľuje Aliancia Fair-play a VIA IURIS.
Ministerka spravodlivosti SR jej prerušila výkon funkcie s účinnosťou od 15. februára 2012.
Profesné pôsobenie.
Celý čas pôsobí na občiansko-právnom úseku.
Bastogne

Bastogne je belgické mesto vo Valónskom regióne v provincii Luxembourg. 
Obyvateľstvo.
Mesto má približne 14 850 obyvateľov (2010).
Mestské časti.
Od 1. januára 1977 mesto pozostáva z týchto častí (bývalých obcí):
Barcamp

BarCamp je medzinárodná sieť užívateľmi samotvorených konferencií. Ide o neštandardný formát konferencií - otvorené, participatívne workshopy, ktorých obsah vytvárajú samotní účastníci. Prvé BarCampy boli zamerané na webové aplikácie, a boli spojené s open source technológiami, komunikačnými protokolmi a otvorenými dátovými formátmi. 
Tento formát sa v zahraničí používa už aj pre celý rad iných tém, vrátane verejnej dopravy, zdravotnej starostlivosti a politickej práce.
Nekrofágia (biológia)

Nekrofágia (iné názvy: zdochlinárstvo, skôr neodborne: mrchožrútstvo, mrcinožrútstvo, nesprávne(?) "zdochlinožrútstvo, zdochlinožravstvo"; príslušný živočích alebo človek sa volá nekrofág, zdochlinár, skôr neodoborne: mrchožrút, mrcinožrút, nesprávne(?) "zdochlinožrút, zdochlinožravec") je vyživovanie sa mŕtvymi telami živočíchov (podľa niektorých definícií aj rastlín), a to buď priamo mŕtvymi jedincami, ktoré umreli prirodzenou smrťou alebo v dôsledku nejakého ochorenia, teda "zdochlinami", alebo zvyškami neskonzumovanej potravy iných živočíchov. Medzi takýchto konzumentov patria napr. hyeny, supy, rôzne larvy hmyzu.
Nekrofágia

Nekrofágia môže byť:
Zdochlinár

Zdochlinár môže byť:
Koleso s drôteným výpletom

Kolesá s drôteným výpletom sú kolesá spojené s ich nábojom drôteným výpletom. Hoci tieto drôty sú všeobecne tvrdšie než typické drôtené laná, mechanicky fungujú rovnako ako napnutý flexibilný drôt.
Drôtené kolesá sa používajú vo väčšine bicyklov a stále sa používajú aj na motocykloch. Drôtené kolesá boli vynájdené leteckým inžinierom Georgeom Cayleyom a prvýkrát drôtené kolesá použil na bicykli James Starley.
Get Rich or Die Tryin’ (album)

Get Rich or Die Tryin' je debutový štúdiový album amerického rappera 50 Centa, ktorý bol vydaný dňa 6. februára 2003 cez Aftermath Entertainment v rámci spoločného podniku s Shady Records a distribúciou cez Interscope Records. Album obsahuje produkciu od Dr. Dre a Eminema tiež nováčikov ako Young Buck, Lloyd Banks a Tony Yayo.
Album debutoval na 1. mieste v rebríčku Billboard 200 s predajom 872,000 kópií v prvom týždni. Z albumu bolo vydaných päť singlov: „In da Club“, „21 Questions“, „Wanksta“ a medzinárodný singel „P.I.M.P.“. Od decembra 2003 bolo predaných 6 miliónov kópií v USA a bol šesťnásobne certifikovaný na platinu od RIAA. Po jeho vydaní dostal všeobecne pozitívne recenzie od väčšiny hudobných kritikov a bol nominovaný na Cenu Grammy v kategórii najlepší rapový album (vyhral album "Speakerboxxx/The Love Below" od skupiny OutKast).
Bouillon

Bouillon je belgické mesto vo Valónskom regióne v provincii Luxembourg. 
Obyvateľstvo.
Mesto má približne 5 464 obyvateľov (2010).
Mestské časti.
Od 1. januára 1977 mesto Bouillon pozostáva z týchto častí (bývalých obcí):
Valónčina

Valónčina je regiónalny románsky jazyk, ktorým sa hovorí najmä v Belgicku. Od roku 1990 Francúzske spoločenstvo Belgicka uznáva valónčinu ako regionálny endogénny jazyk.
Chiny

Chiny je belgické mesto vo Valónskom regióne v provincii Luxembourg. 
Obyvateľstvo.
Mesto má približne 5 170 obyvateľov (2010).
Mestské časti.
Od 1. januára 1977 mesto Chiny pozostáva z týchto častí (bývalých obcí):
Zoznam miest v Belgicku

V Belgicku je 133 obcí, ktoré majú titul mesta:
Rensis Likert

Rensis Likert (* 5. august 1903, Cheyenne, Wyoming, USA - † 3. september 1981, Ann Arbor, Michigan) bol americký psychológ, známy svojimi príspevkami k psychometrii a meraniu postojov. Je známy aj výskumom štýlu riadenia.
Likertova stupnica.
Likertova stupnica je forma psychologického dotazníka na vyčíslenie pozície. Položky v dotazníku vybrali pre ich psychometrické vlastnosti.
Dotazník sa skladá z položiek typu Likert, to znamená, že odpoveď je vyjadrená v škále od "úplne súhlasím" po "nesúhlasím vôbec". Často sa tiež nazýva Likertova stupnica, aj keď vývoj dotazníka a výber položiek nerešpektujú Likertove zásady. Takéto dotazníky sú široko používané v mnohých odboroch (psychológia, sociálna psychológia, výskum trhu ...).
Sváko Ragan

Sváko Ragan je trojdielna televízna komédia z brezovského prostredia natočená podľa poviedok Ela Šándora od režiséra Martina Ťapáka z roku 1976.
Dej.
Komediálna miniséria z roku 1976 je majstrovským dielom režiséra Martina Ťapáka, ktorá vznikla na motívy poviedok Ela Šándora. Neopakovateľný Jozef Kroner stvárnil postavu Sváka Ragana ako predstaviteľa tradičnej vidieckej obce, zobrazenej už v sérii Slovácko sa nesúdi. Vtipné príhody sú prezentované brezovským a myjavským nárečím a okamžite si získali priazeň divákov. Okrem dobrej zábavy séria približuje život na myjavských kopaniciach s mnohými rázovitými zvykmi. Vynachádzavosť garbiara Sváka Ragana pri riešení rôznych situácii rozveselí tak účinkujúcich, ako aj divákov. Jeho meno bolo známe v širokom okolí, kde navštevoval jarmoky a predával svoje výrobky. Nie všetky kšefty dopadnú podľa očakávania, to však obchodného ducha starého majstra nijak neodradí...
Durbuy

Durbuy je belgické mesto vo Valónskom regióne v provincii Luxembourg. Mesto je turistické centrum v Ardenách. 
Obyvateľstvo.
Mesto má približne 10 983 obyvateľov (2010).
Mestské časti.
Od 1. januára 1977 mesto Durbuy pozostáva z týchto častí (bývalých obcí):
University College London

University College London (skrátene: UCL) je univerzita v Spojenom kráľovstve. Trvale sa radí medzi 10 najlepších univerzít sveta, momentálne je hodnotená ako 8. najlepšia univerzita na svete (podľa metodiky QS). Budovy UCL sa nachádzajú v centrálnom Londýne, v časti Bloomsbury. Spoločne s univerzitami v Oxforde a Cambridgei, London School of Economics a Imperial College London tvoria G5, skupinu super-elitných univerzít v Spojenom kráľovstve. UCL je aj členom Russell Group, skupiny najprestížnejších výskumných univerzít v Británii.
Dejiny.
University College bola založená v roku 1826. Ako prvá inštitúcia vyššieho vzdelania v Anglicku prijímala študentov bez ohľadu na náboženské vyznanie a sociálno-ekonomický profil. Slávny britský právny teoretik a filozof Jeremy Bentham je považovaný za duchovného otca UCL, hoci sa o založenie univerzity nezaslúžil priamo.
UCL je zakladujúca a najväčšia univerzita v rámci federálnej University of London (kedysi London University resp. Universitas Londiniensis). Pred vznikom novších inštitúcii mala London University dve fakulty (college) – University College a King’s College. Meno teda zvyklo byť štylizované aj ako University College, London – v preklade univerzitná fakulta v Londýne, podobne ako Univ na Oxforde. Škola nedávno prešla rôznymi reformami, pod vedením nového rektora (provost). Profesor ekonomického práva Malcolm Grant, ktorý bol predtým vicekancelár na Cambridgei a fellow na Clare College, Cambridge, na svoje súčasné miesto nastúpil v roku 2003. 
Výučba a výskum.
Univerzita ponúka predovšetkým prvostupňové a druhostupňové kurzy v oblasti umenia (BA, MA, LL.B., LL.M.) a vedy (BSc, MSc, MSci, BEng, MEng, MD), ale aj veľa postgraduálnych programov a pozícii vo výskume (MPhil, DPhil, PhD). 
Celkové príjmy University College, najmä vďaka výskumu, boli v roku 2010 vo výške 762 miliónov libier. UCL predstavuje v súčinnosti s nemocnicou University College Hospital najväčšie centrum pre biomedický a biochemický výskum v Spojenom kráľovstve a jednu z najlepších fakúlt medicíny na svete.
Tomáš Garrigue Masaryk v roku 1915 inauguroval School of Slavonic and East European Studies (SSEES), najväčšie centrum pre strednú a východnú Európu a Rusko v Británii. Táto inštitúcia ponúka aj kurz slovenčiny a češtiny, spojený s politológiou regiónu (East European Studies). 
Medzi členmi školy a absolventmi je dodnes 21 držiteľov Nobelovej ceny. Traja členovia resp. absolventi UCL získali Fieldsovu medailu) za zásluhy v matematickom výskume. UCL má viac profesorov než akákoľvek iná britská univerzita.
Kostol svätého Jána Krstiteľa

Kostol svätého Jána Krstiteľa môže byť
Camouflage

Camouflage je nemecká trojčlenná New Wave skupina, ktorú tvoria Marcus Meyn, Heiko Maile a Oliver Kreyssig. Ich jediným hitom v rebríčku Billboard Hot 100 bol „The Great Commandment“, ktorý dosiahol 59. miesto v roku 1988, hoci strávil tri týždne na 1. mieste v rebríčku Hot Dance Club Songs. Tiež v roku 1989 mali dva menšie tanečné hity.
Prago Union

Prago Union je pražská hip-hopová skupina, ktorá vznikla okolo roku 2002. Zostava, ktorú tvorí raper Kato a DJ Maro, je pre svoje originálne texty a hudobné nápady považovaná za jednu z najlepších českých hip-hopových formácií súčasnosti. Kato, využívajúci slovné hračky a metafory reflektujúce realitu, je tiež pokladaný za jedného z najlepších textárov československého hip-hopu. Za svoj druhý album Dezorient Express získala skupina hudobnú cenu Anděl v kategórii hip-hop &amp; R'n'B a o rok neskôr aj za album V Barvách.
Za vznikom skupiny stoja členovia bývalej hip-hopovej formácie Chaozz, raper Kato (kedysi Deph) a DJ Skupla. Súčasnú zostavu občas na koncertoch dopĺňa aj živá kapela Champion Sound. Radima, kapelníka (saxofón, priečna flauta, MPC) dopĺňa bubeník Gury (ktorý vystriedal bubeníka El Boogie Man-a), basák Watcha, gitarista Mraky Mrak a perkusista Miki Conguero.Kapela hrá na významných hiphopových projektoch nielen v Česku a na Slovensku, ale aj v zahraničí (Juste Debout 2013, The Notorious IBE, SDK Europe (už 3 roky po sobe), svetové finále Outbreaku, Dance Factor, Hip Hop Kemp, Wake Up Jam, festival Votvírák)…
For Lack of a Better Name

For Lack of a Better Name je štvrtý štúdiový album interpreta elektronickej tanečnej hudby Deadmau5. Tento album obsahuje viacero rôznorodých hudobných tónov a približuje sa k žánru progressive house. Deadmau5 spolupracoval s MC Flipside na skladbe „Hi Friend!“ a tiež s Robom Swirom na skladbe „Ghosts N Stuff“. Album bol vydaný 22. septembra 2009 v USA a celosvetovo 5. októbra 2009. Digitálne kópie cez Beatport a iTunes Store boli vydané v rôznych krajinách 22. septembra 2009 spolu s fyzickým vydaním albumu.
Videoklip k piesni „Ghosts N Stuff“ bol vydaný v auguste 2009. Stal sa prvým videoklipom k piesni od Deadmau5.
Entomologia Carniolica

 je vzácna a jedinečná entomologická a taxonomická práca, ktorej autor je Giovanni Antonio Scopoli. Popísané sú tu stovky druhov hmyzu a iných článkonožcov (Arthropoda). Obsahuje aj niektoré informácie o včelách (Apidae).
Klasifikácia v práci.
Táto práca patrí z hľadiska taxonomického k použiteľným prácam, lebo vychádza z binominálnej nomenklatúry Carola Linného a Johanna Christiana Fabricia.
V práci Entomologia Carniolica Giovanni Antonio Scopoli popísal 1153 druhov hmyzu a článkonožcov.
Vydavateľ.
"" bola vydaná vo Viedni vo vydavaľstve Johanna Thomasa von Trattnera v roku 1763.
Zlatý glóbus za najlepší film (komédia/muzikál)

Zlatý glóbus za najlepší film (komédia/muzikál) udeľuje každoročne Asociácia zahraničných novinárov v Hollywoode v januári na slávnostnej ceremónii. Pôvodne sa kategória nazývala "Najlepší film", ale na 9. ročníku Zlatých glóbusov v roku 1951 sa filmy začali oceňovať v dvoch rozdielnych žánroch – "dráma" a "komédia/muzikál". V roku 1953 sa cena udelila v spoločnej kategórii. V rokoch 1958 až 1962 boli dokonca kategórie "Najlepšia komédia" a "Najlepší muzikál". 
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Ak má film distribučný názov, je uvedený pod ním. Zoznam obsahuje filmy víťazné, zvýraznené tučne a na prvom mieste, a filmy nominované. Keďže prvých osem ročníkov malo jednotnú kategóriu, ktoré sú zahrnuté v kategórii "Najlepší film (dráma)", zoznam obsahuje filmy od roku 1951. Zahrnuté sú aj informácie o režiséroch a producentoch víťazných filmov. Hviezdička indikuje, že film bol nominovaný na Oscara; dve hviezdičky, že Oscara získal.
Šahbáz Bhattí

Šahbáz Bhattí (* 9. september 1968, Láhaur – † 2. marec 2011, Islamabad) bol pakistanský politik, člen Pakistanskej ľudovej strany, minister pre menšiny a jediný kresťan vtedajšej pakistanskej vlády.
Bol zastrelený pri atentáte v marci 2011.
Lávová fontána

Lávová fontána je geologický jav, keď žeravá láva vytryskuje pod tlakom do výšky nad povrch planéty alebo iného telesa, čím dochádza k chladeniu častíc, ktoré dopadajú následne späť ako stuhnutý či položeravý materiál. Najčastejšie sa prejavujú pri bazaltovej láve, ktorá je uvoľňovaná hlavne počas havajského typu erupcie. Fontána môže byť rôzne vysoká, od niekoľkých metrov až po niekoľko kilometrov. Napríklad v 18. storočí počas erupcie sopky Laki vytryskovala láva až do výšky medzi 800 a 1400 m.
Zábrdská skála

Zábrdská skála je prírodná pamiatka ev. č. 1615 neďaleko obce Zábrdí v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany sú rulové skaly s porastom tarice skalnej.
Pozri aj.
Stožecká skála

Stožecká skála je prírodná pamiatka ev. č. 1151 neďaleko obce Stožec v okrese Prachatice. Oblasť spravuje Správa NP a CHKO Šumava.
Predmetom ochrany sú skalné odkryvy a sute ako význačné geomorfologické útvary, ako aj prirodzené ekosystémy zmiešaných lesov nachádzajúce sa na nich a v ich okolí.
Symptotermálna metóda

Symptotermálna metóda (STM) je prirodzená metóda antikoncepcie. Svetová zdravotnícka organizácia formulovala svoje požiadavky na ideálnu metódu antikoncepcie takto: Musí zodpovedať celkovej psychickej, telesnej, kultúrnej a náboženskej situácii páru. Okrem toho by antikoncepčná metóda mala byť prijateľná, dostupná a lacná.
Slovo "symptotermálna" zahŕňa v sebe 2 slová: "symptóm a termal". Symptóm = prirodzený príznak napr. hlieň krčku maternice alebo zmenu krčku maternice(cervix) / Termal = bazálna telesná teplota (BTT)). 
Sledovaním týchto prirodzených príznakov si žena vie určiť svoje "plodné a neplodné dni" vo svojom menštruačnom cykle bez vysokých nákladov. Táto metóda je známa už od antiky, ale len moderné znalosti našej doby zvýšili jej presnosť. Presnosť antikoncepcie určí PI ("Pearl-Index", je marker bezpečnosti jednej antikoncepcii. Udáva, pre koľko žien zo 100 otehotnie v priebehu roka napriek tej antikoncepcii ). Symptotermálna metóda, správne vykonávaná, sa vyrovná hormonálnej antikoncepcii s rozdielom, že nemá žiadne vedľajšie účinky a je v úplnej harmónii so ženským telom / cyklom.
Symptotermálna metóda sa môže na jednej strane používať ako účinná a prirodzená antikoncepcia a na strane druhej ako veľmi úspešná metóda na prirodzené plánovanie rodičovstva
Junior Senior

Junior Senior bola dánska hudobná dvojica, ktorú tvorili Jesper "Junior" Mortensen (spev, gitara, basová gitara, klávesy) (nar. 7. február 1979) a Jeep "Senior" Laursen (spev, klávesy, programovanie) (nar. 25. december 1977).
Prehľad.
Laursen a Mortensen boli pred vznikom Junior Senior členovia skupiny Ludo X. Ich debutový album "D-D-Don’t Stop The Beat", z ktorého bol vydaný ich najväčší hit „Move Your Feet“ sa v britskom rebríčku udržal viac ako dva mesiace v prvej desiatke. Ich druhý album "Hey Hey My My Yo Yo" bol vydaný 24. augusta 2005 v Japonsku, kde dosiahol 2. miesto v rebríčku.
Mortensen a Laursen oznámili na svojom blogu, že od 26. septembra 2008 sa rozdelili a začali pracovať na sólových projektoch.
Pelops

Pelops môže byť:
OutKast

Outkast (štylizované ako OutKast) je americká hip-hopová dvojica, ktorá vznikla v roku 1992 v East Point v Atlante. Jej členmi sú atlantskí raperi André "André 3000" Benjamin (predtým známy ako Dré) a Antwan "Big Boi" Patton. Najprv niesla dvojica názov Two Shades Deep, avšak neskôr sa premenovali na OutKast. Originálny hudobný štýl skupiny je tvorený zmesou južanského hip-hopu a G-funku. Tiež do svojho hudobného portfólia včleňujú prvky funku, soulu, rocku, elektronickej hudby, hovoreného slova, poézie, jazzu a blues.
Skupina OutKast vydala svoj debutový štúdiový album "Southernplayalisticadillacmuzik" v roku 1994 a s vydaním singla „Player's Ball“, ktorý sa umiestnil na 1. mieste v americkom rebríčku "Billboard" Hot Rap Songs, si získal popularitu. V roku 1996 vydali druhý album "ATLiens", v ktorom prevládajú štylistické rozdiely a zameriava sa na vesmírne témy. Albumy "Aquemimi" (1998) a "Stankonia" (2000) predstavovali ďalšie rozširovanie experimentovania s ich hudobným štýlom. V roku 2003 vydala skupina dvojalbum nazvaný "Speakerboxx/The Love Below", z ktorého boli vydané hitové single „Hey Ya!“ a „The Way You Move“. Album "Speakerboxx/The Love Below" vyhral v roku 2004 cenu Grammy v kategórii Album of the Year. Táto cena bola prvá a zatiaľ jediná udelená hip-hopovej skupine. V roku 2006 dvojica vytvorila soundtrack v filmu "Idlewild", v ktorom aj účinkovali. Od roku 2007 má skupina prestávku a obaja členovia sa sústreďujú na svoju sólovú kariéru.
Dvojica je jednou z najúspešnejších hip-hopových skupín všetkých čias, so šiestimi cenami Grammy na konte. Celkovo predali 25 miliónov kópií svojich ôsmich albumov; päť štúdiových albumov, album najväčších hitov a cenou Grammy ocenený dvojalbum "Speakerboxxx/The Love Below", ktorý obsahuje sólový album každého člena. Aj napriek ich komerčnému úspechu si OutKast udržuje svoj experimentálny prístup k hudbe a duo je všeobecne chválené pre svoju originalitu a umelecký obsah.
Agathaumas

Agathaumas je rod vyhynutého rohatého dinosaura, žijúceho v období vrchnej kriedy na území Severnej Ameriky (dnešný Wyoming). Dnes je tento rod považovaný za "nomen dubium" a pravdepodobne ide o zástupcu rodu Triceratops alebo Torosaurus.
Dejiny.
Agathaumas bol objavený už v roku 1872 v juhozápadnom Wyomingu F.B. Meekom, ktorý na objav upozornil Copea. Ten sa sám podieľal na vykopávkach a odkryl značnú časť chrbtice nového dinosaura. Bol si vedomý, že má pred sebou niečo nové, ale jasno do veci vniesol až Marshov opis Triceratopsa v roku 1889.
 Cope potom navrhol, aby čeľaď Ceratopsidae bola premenovaná na Agathaumidae, to sa však neujalo.
Druhy.
V súčasnosti sa rozlišuje až 7 druhov tohto rodu; zrejme však ide o pozostatky iných rodov (najmä už spomínaný Triceratops):
V populárnej kultúre.
Vzhľadom k slávnemu stvárneniu maliarom Charlesom R. Knightom z roku 1897 sa stal tento rod populárnym a v roku 1925 sa objavil aj vo filme Stratený svet (The Lost World).
Disintegration

Disintegration je ôsmy album skupiny The Cure.
História a nahrávanie.
V roku 1987 vydali The Cure album "Kiss Me, Kiss Me, Kiss Me". Bol to posledný album, na ktorom sa aktívne podieľal Lol Tolhurst. Na turné ho nahradil Roger O'Donnell.
Po odľahčených piesňach (od singlu „Let's Go to Bed“) sa skupina rozhodla vrátiť k temnému zvuku z albumov ako "Faith", alebo "Pornography". Robert Smith bral halucinogénne drogy, čo sa na tom tiež podpísalo. Smith plánoval nahrať album sám, ak by sa skupine nové piesne nepáčili.
Hoci je Lol Tolhurst uvedený ako šiesty člen skupiny, na tomto albume sa nijak nepodieľal (hoci sám tvrdí opak). Jeho problémy s alkoholom viedli k tomu, že bol v skupine len vďaka dlhoročnému priateľstvu so Smithom. Ostatní členovia ho počas nahrávania albumu zvykli týrať, pretože chodil na nahrávanie opitý. Skupina si už skôr všimla, že Tolhurst nebol celkom schopný hudobník, čo sa týka klávesových nástrojov (na koncertoch mu často asistoval gitarista Porl Thompson, neskôr, keď sa pripojil O'Donnell, sa mohol Thompson sústrediť na gitaru). Viedlo to až k tomu, že zvyšok skupiny sa Smithovi vyhrážal, že opustia The Cure, ak Tolhurst nedostane padáka. Nakoniec bol Lol Tolhurst zo skupiny vyhodený.
Piesne.
Homesick a Last Dance sa na pôvodnej vinylovej verzii albumu neobjavili.
Zostava.
Lol Tolhurst je uvedený za ostatné nástroje, hoci v skutočnosti na albume nehrá. Podľa jeho nástupcu, Rogera O'Donnella sa Tolhurst autorsky podieľal na piesni Homesick, čo ale nemohli ostatní členovia (konkrétne O'Donnell a Simon Gallup, ktorí pieseň zrearanžovali) Smithovi prezradiť, lebo by inak tú pieseň odmietol.
Mary Parker Follettová

Mary Parker Follettová (* 3. september 1868, Quincy, Massachusetts, USA – † 18. december 1933, Boston, Massachusetts, USA), bola americká sociologička, konzultantka a priekopníčka v oblasti organizačnej teórie a organizačných schopností.
Napísala niekoľko kníh a mnoho esejí, článkov a prejavov o demokracii, ľudských vzťahov, politickej filozofie, psychológie, organizačného správania a riešenia konfliktov. Spolu s Lillian Gilbrethovou, bola Mary Parker Follettová jednou z dvoch veľkých žien manažmentu v raných dobách klasickej manažérskej teórie.
Narodila v Massachusetts a strávila tu väčšinu svojho života. V septembri 1885 nastúpila do spoločnosti Anny Ticknorovej (The Society to Encourage Studies at Home), ktorá podporovala domáce štúdium. V roku 1898 absolvovala Radclifovu vysokú školu, ale jej doktorát bol na Harvarde popieraný z toho dôvodu, že bola žena. V najbližších troch desaťročiach však publikovala mnoho prác, vrátane:
Karol Petroš

Karol Petroš (* 4. august 1931, Vratimov, Česko-Slovensko – † 5. január 2013, Stará Ľubovňa, Slovensko) bol česko-slovenský futbalista.
Reprezentačná kariéra.
Jediný štart zaznamenal v drese ČSR B 8. júna 1955 v Luxembursku, kde s A tímom Luxemburska remizovali 2:2
Trénerská kariéra.
Po ukončení hráčskej kariéry vyštudoval II. trénerskú triedu a až do roku 1994 pôsobil ako tréner.
Alojz Martinček

PhDr. Alojz Martinček (* 24. máj 1932, Michalovce, Česko-Slovensko – † 29. marec 2013, Košice, Slovensko) je bývalý česko-slovenský futbalista.
Klubová kariéra.
Po skončení pedagogickej fakulty a krátkom pobyte v košickej Jednote narukoval ako prvý Slovák do RH Brno, kde v hokejovej spoločnosti Vlastimila Bubníka, Dandu, Prošeka a Koloucha pomohol metropole Moravy vybojovať najvyššiu futbalovú súťaž. O to isté sa potom zaslúžil po návrate z vojenčiny v drese Jednoty. Odolal ponuke Sparty, možno by išiel do viedenskej Vienny, ktorá mu ponúkala 600 tisíc šilingov, ale v tých časoch brány na západ boli pre našich futbalistov zatvorené. Chcel ho dokonca aj manažér Liverpoolu, pretože proti FC podal životný výkon, ale z rovnakých dôvodov nepochodili ani Angličania. Po úspešnom účinkovaní v prešovskom drese sa vrátil v lete 1963 do Košíc, kde v drese VSS hral v ročníku 1963/64 spolu so Švajlenom, Kánássym, Strauszom a ďalšími. Po sezóne, v ktorej pomáhal trénerovi Štefanovi Jačianskemu v role asistenta, skončil ako 32-ročný s aktívnou činnosťou.
Úspechy.
Drží strelecký rekord najvyššej československej i najvyššej slovenskej futbalovej súťaže. V nedeľu 8. mája 1961 Tatran porazil na domácom ihrisku Slovan Nitru 8:1, keď Martinček vsietil 6 oficiálnych gólov, pričom rozhodcovia pripísali v oficiálnom zápise o stretnutí jeho siedmy gól Ladislavovi Pavlovičovi.
Avignonské zajatie

Avignonské zajatie je obdobie rokov 1309 – 1378, keď pápeži sídlili namiesto Ríma v Avignone vo Francúzsku. 
Tomuto kroku predchádzal spor francúzskeho kráľa Filipa IV. s pápežom Bonifácom VIII., potom ako pápež vydal bulu Unam sanctam, v ktorej požadoval prioritu duchovnej moci nad svetskou. Spory vyvrcholili pápežovou smrťou. Filip IV. následne presadil v kardinálskom zbore zvolenie Klementa V. za nového pápeža. 
Týmto krokom sa v 14. storočí pápežský štát dostal pod silný vplyv Francúzska a došlo k veľkému úpadku katolíckej cirkvi. Sídlo v Avignone si vybudoval, vraj kvôli lepším podmienkam pre chatrné zdravie, Klement V., ktorý bol úplne závislý od francúzskeho panovníka. Jeho nasledovníci tiež zostávali úplne vo vleku francúzskej politiky a pápežský dvor sa luxusným životným štýlom nijako nelíšil od svetských panovníckych dvorov. 
Urban V. sa v roku 1367 pokúsil znovu usadiť v Ríme, ale kvôli nepriateľskej až nebezpečnej situácii sa v roku 1370 vrátil do Avignonu. O prenesenie pápežského stolca sa usiloval aj jeho nástupca Gregor XI., ktorý sa nakoniec v Ríme objavil v roku 1377. 
Urban VI. bol pre podozrenie z duševnej choroby zosadený a namiesto neho bol zvolený Klement VII. Tým začal dlhý rad vzdoropápežov, keď sa obaja muži vzájomne exkomunikovali a Klement VII. sa presídlil opäť do Avignonu. Aj po ich smrti trvalo zostávali dvaja pápeži, jeden v Ríme a druhý v Avignone. Európske štáty sa rozdelili podľa toho, ktorému pápežovi stranili. Bolo to škandálne obdobie súčasne vládnucich pápežov, kedy prestíž pápežského úradu klesla na dno. Jednota cirkvi bola obnovená až na kostnickom koncile v roku 1417 voľbou Martina V.
Arlington National Cemetery

Arlington National Cemetery (doslova: "Arlingtonský národný cintorín") je cintorín v americkom štáte Virgínia, v meste Arlington. Cintorín bol založený počas americkej občianskej vojny na pozemku rodiny generála Lee a jeho manželky Marry Ann Custis Leeovej, ktorá bola priamym potomkom Marthy Washingtonovej. 
Je situovaný pri rieke Potomac a nachádza sa v blízkosti budovy Pentagónu. Dopravná obsluha je zaisťovaná washingtonským metrom, stanice Arlington Cemetery.
Celková plocha cintorína je a je tu pochovaných viac ako 300 000 zosnulých. Boli tu pochovávaní aj americkí veteráni a padlí vojaci, počínajúc americkou občianskou vojnou a vojnou v Iraku končiac. Prvým tu pochovaným vojakom bol William Henry Christman, pohreb sa konal dňa 13. mája 1864.
Medzi známe osobnosti pochované na tomto cintoríne patria napr.: John Fitzgerald Kennedy, Robert Kennedy, Jacqueline Kennedyová, William Howard Taft, Hiram Bingham ai.
Gejza Šimanský

PhMr. Gejza Šimanský (* 29. august 1924, Sečovce – † 19. jún 2007, Prešov) bol slovenský futbalista (útočník) a česko-slovenský futbalový reprezentant.
Životopis.
Narodil sa 29. augusta 1924 v Sečovciach. Navštevoval gymnáziu v Prešove. Pokračoval v doraste prešovskej Slávie s ktorou získal titul majstra Slovenska. Na vysokej škole vyštudoval odbor farmácia ako promovaný lekárnik (dnes titul magister farmácie). Po skončení hráčskej kariéry sa stal trénerom mládeže. Zomrel 19. júna 2007.
Reprezentačná kariéra.
V rokoch 1947 až 1955 odohral pätnásť reprezentačných zápasov, v ktorých strelil 7 gólov. Bol prvým Slovákom na poste kapitána česko-slovenského národného futbalového tímu.
Klubová kariéra.
S organizovaným futbalom začal v pražskom klube Rapid Vinohrady, na pozícii ľavé krídlo. Pokračoval v doraste prešovskej Slávie s ktorou získal titul majstra Slovenska. Neskôr pôsobil v klube Sokol NV (dnes ŠK Slovan Bratislava), s ktorým získal tri majstrovské tituly (1949, 1950, 1951). Zvyšok kariéry strávil v klube 1. FC Tatran Prešov.
Celkovo odohral 212 zápasov a zaznamenal 85 gólov v 18 sezónach v 1. česko-slovenskej lige, najvyššej futbalovej súťaži v Česko-Slovensku.
Zoznam chránených území v okrese Plzeň-juh

Toto je zoznam chránených území v okrese Plzeň-juh aktuálny k júlu roku 2020, v ktorom sú uvedené chránené územia v oblasti okresu Plzeň-juh.
Bouřidla

Bouřidla je prírodná pamiatka ev. č. 1348, lokalita Čmelíny v okrese Plzeň-juh, ktorá sa nachádza na vrchole a svahoch krátkeho horského chrbáta nachádzajúceho sa severne od obce Čmelíny a spadajúceho do Planickej vrchoviny. Správa AOPK ČR Plzeň.
Predmetom ochrany je bohatá lokalita borievky obyčajnej, ktorá tu rastie na amfibolicko-biotitickej žule v okolitých lesoch prevažne na západných svahoch lesa. Predpokladá sa, že v oblasti pamiatky rastie až okolo tisíc jedincov rôznej veľkosti a veku.
Lužany (prírodná pamiatka)

Lužany je prírodná pamiatka ev. č. 231 neďaleko obce Lužany v okrese Plzeň-juh. Oblasť spravuje Agentúra ochrany prírody a krajiny ČR.
Dôvodom ochrany je ochrana zachovaného zvyšku meandrujúceho riečiska Úhlavy a lužného lesa.
Pozri aj.
Vojovická draha

Vojovická draha je prírodná pamiatka ev. č. 1350 neďaleko obce Neurazy v okrese Plzeň-juh. Oblasť spravuje Agentúra ochrany prírody a krajiny ČR.
Predmetom ochrany sú podmáčané lúky a rašelinisko s výskytom chránených a ohrozených druhov rastlín.
Pozri aj.
Novoveská draha

Novoveská draha je prírodná pamiatka ev. č. 1351, ktorá sa nachádza na severnom okraji Novej Vsi u Nepomuka v okrese Plzeň-juh. Pozdĺž východného okraja pamiatky prechádza poľná cesta, po ktorej sa dá okolo pamiatky prejsť na bicykli. Správa AOPK ČR Plzeň. Západne od tejto pamiatky sa nachádza ďalšia prírodná pamiatka nazvaná Vojovická draha.
Opis územia.
Predmetom ochrany je mozaika lúčnych, vresoviskových a mokraďových spoločenstiev na priehonoch (čes. aj "draha"), na ktorých sa vyskytujú vzácne rastliny a živočíchy. Súčasne pamiatku tvoria i menšia vodná plocha a bezmenný potok, ktorý na území pamiatky pramení. Z chránených rastlín sa tu vyskytuje kosatec sibírsky, horec pľúcny, kosienka farbiarska, plešivec dvojdomý a vstavačovec májový. Chránených živočíchov zastupujú skokan zelený, jašterica krátkohlavá, užovka obojková a strakoš obyčajný. Podložie pamiatky tvoria muskovito-biotitické granodiority, ktoré na povrch vystupujú vo forme granodioritových balvanov. 
V rámci ochrany pamiatky dochádza k pravidelnému vyrezávaniu náletových drevín a k paši oviec, ktoré majú pozitívny vplyv na prežívanie vzácneho spoločenstva rastlín.
Birán

Birán je malé mesto na Kube v provincii Holguín na východnej časti Kuby. 
Asi 30 km juhozápadne od mesta sa nachádza pohorie Sierra de Mayara Nipe a 100 km na juh sa nachádza mesto Santiago de Cuba. Je známe ako miesto narodenia Fidela Castra a Raúla Castra. Ich otec Ángel Castro Argiz tu vlastnil veľkú plantáž 
Ako rodisko vodcu kubánskej revolúcie, bolo v roku 2009 vyhlásené za národnú pamiatku.
Hádky

Hádky je prírodná pamiatka ev. č. 104, ktorá sa nachádza v okrese Plzeň–juh v katastrálnom území obce Milínov, severne od obce Kornatice. Širšie okolie pamiatky spadá do prírodného parku Konratického potoka. Správa AOPK ČR Plzeň, bola zriadená výnosom ministerstva školstva a kultúry už v roku 1956.
Predmetom ochrany je teplomilná stará dúbrava so vzácnou kvetenou obklopená monokultúrnym lesom tvoreným smrekmi. Z bylín sa tu nachádza prevažne trsť obyčajná a z kveteny potom ohrozené ľalia zlatohlavá, vtáčia prilba dlholistá, medúnka medovkolistá, prilbica žltá, vemenník dvojlistý, ďalej lykovec jedovatý či orlíček obyčajný.
V severnej časti prírodnej pamiatky sa nachádzajú pohrebné mohyly. Na východ od Hádky sa nachádza ďalšia prírodná pamiatka Zvoníčkovna a na západ potom hrad Lopata.
Rudolf Pavlovič

Rudolf Pavlovič (* 31. október 1928, Prešov, Česko-Slovensko – † 18. august 2018) bol česko-slovenský futbalista, mladší brat Ladislava Pavloviča. 
Klubová kariéra.
S futbalom začínal v roku 1941 ako žiak Slávie Prešov, kde postupne prechádzal všetkými vekovými kategóriami. Ligovú premiéru zažil v roku 1950 proti Žiline (2:2). Farbam tohto klubu ostal verný 24 rokov s výnimkou vojenskej základnej služby v ODA Trenčín. Na sklonku kariéry strávil rok v Partizáne Bardejov. V najvyššej súťaži odohral 268 zápasov (1950 - 1963/64). Aj v tomto pokročilom veku hráva Rudo za Internacionálov Tatrana!
Igor Novák

Igor Novák (* 10. apríl 1948, Prešov – † 13. november 2006, Prešov) bol česko-slovenský futbalista a futbalový reprezentant.
Klubová kariéra.
Prvoligový dres obliekol v apríli 1970. Od tejto chvíle neustále zdokonaľoval svoje futbalové umenie. Jeho príslovečná húževnatosť a talent ho zaradili medzi najlepších prvoligových hráčov. Bol oporou a dirigentom mužstva. V apríli 1977 najlepší a najpopulárnejší hráč prešovského mužstva sa po zápase so Spartakom BS Vlaším (5:1), rozlúčil so svojimi priaznivcami výborným výkonom. Na 5 mesiacov obliekol vojenskú rovnošatu a posilnil celok Dukly Tábor, ktorá hrala v druhej národnej lige. Záver aktívnej činnosti sa mu nevydaril. Po deviatich rokoch pôsobenia na Šariši, v júni 1979, keď Tatran vypadol z najvyššej súťaže, odišiel do Prahy. Dres Bohemiansu mu ostal len krátkou spomienkou, lebo vážne zranenie znamenalo koniec jeho hráčskej kariéry. Lopte však ostal verný ako tréner. 
Reprezentačná kariéra.
V národnom mužstve odohral 6 zápasov a dal 1 gól, 5 krát nastúpil za tím olympionikov a raz za juniorov.
Trénerská kariéra.
Po skončení aktívnej činnosti sa venoval trénerskej činnosti. Viedol viaceré mládežnícke i seniorské družstvá na Slovensku. V roku 1992 sa s dorastom Tatrana stal československým majstrom a v sezóne 1994/95 viedol "A" mužstvo Tatrana v PVP. Istý čas pôsobil aj na ázijskom kontinente.
Mundžak červený

Mundžak červený (iné názvy: mundžak indický, muntžak červený, muntžak indický, muntiak červený, muntiak indický; lat. "Muntiacus muntiak") je malý druh z čeľade jeleňovité.
Charakteristika.
Na úrovni lopatiek dorastá do výšky tesne nad pol metra a váži od 15 do 30 kg. Mundžak patrí k najstarším druhom jeleňov. Má krátke rožky na neveľkých kostných výrastkoch pokrytých mäkkou kožou. Primitívne sú aj jeho zuby, pričom sa mu zachovali reliktné tesáky. Keď ho napadne dravec, bráni sa kopytami. Toto zviera je veľmi plaché a nerado sa pohybuje po otvorenom teréne. Jeho správanie sa podstatne líši od správania iných príslušníkov čeľade jeleňovitých: lane mundžaka sa nezoskupujú do veľkých stád a netúlajú sa ďaleko od rodných miest. Zďaleka sa vyhýbajú kontaktu s inými zvieratami a človek obyčajne nájde iba ich stopy. Uvidieť skupinku dvoch alebo troch mundžakov je veľmi zriedkavé.
Zvukový prejav mundžaka sa výrazne odlišuje od hlasov iných druhov jeleňov: je to niekoľko prenikavých zvukov, privysokých na to, že ich vydáva jeleň. Pripomínajú psí brechot, a preto mundžakovi prischlo aj meno "štekajúci jeleň".
Lane privádzajú mláďatá na svet v auguste až septembri. Matka ich starostlivo ukrýva v nepreniknuteľnej húštine. Samica oblizuje svoje mláďatá dlhým drsným jazykom. Dlhý jazyk zároveň pomáha mundžakom dočiahnuť vysoké konáre a listy. Mláďatá ju čoskoro začnú sprevádzať na potulkách lesom. Mundžak je veľmi pripútaný k rodným miestam a zväčša v nich zotrvá celý svoj život. Dokonca chodieva po tých istých chodníkoch, z ktorých časom vyšliape trvalé cestičky.
Amargasaurus

Amargasaurus bol rod stredne veľkého sauropóda, žijúceho v období spodnej kriedy (asi pred 130 až 125 miliónmi rokov) na území dnešnej Južnej Ameriky. Jediný druh je Amargasaurus cazaui.
Amargasaurus sa vyznačuje robustným a zavalitým telom, malou hlavou na dlhom krku, štyrmi stĺpovitými končatinami a predovšetkým dvoma radmi tŕňov, ktoré tvorili akúsi dvojitú kožnú blanu. Blana predstavovala Amargasaura trochu väčšieho, než v skutočnosti bol. Amargasaurus bol dlhý zhruba 10 m a mohol vážiť až okolo 8 ton. Pred nepriateľmi sa chránil silným chvostom alebo svojou celkovou veľkosťou. Podobne ako iné sauropódy, aj Amargasaurus prehĺtal gastrolity (žalúdočné kamene), ktoré mu pomáhali rozdrviť rastlinnú potravu. Amargasaurus sa svojimi ostnatými stavcami podobá dikreosaurovi a niektorí paleontológovia zaraďujú týchto dvoch dinosaurov spolu do samostatnej čeľade.
Metsovo

Metsovo (, arum. "Aminciu (Aminču)") je mesto v Grécku, v kraji Epirus, východne od Ioanniny v pohorí severného Pindu. Žijú tu Arumuni (Valasi).
Dejiny.
Prvé dôkazy o osídlení nachádzame z 10. stor., kedy sa tu usadili pastieri, pravdepodobne už vtedy románski Arumuni. Prvá zmienka o meste je z 14. stor. Pôvod mena môže byť slovanský (mesto mrzútov), grécky (od mesovunion-mmedzi horami), alebo priamo latinský, po arumunsky sa Metsovo povie Aminciu (snáď od "amicus-priateľ"), čo sa mohlo pogréčtiť na "metsovo". Miestni Arumuni sa vždy považovali za Grékov. V osmanskom období bolo Metsovo veľmi významným obchodným mestom, miestni ľudia boli vzdelaní podnikatelia a tiež pastieri. V 18. stor. tu žilo okolo 2 500 obyvateľov. Pochádzali odtiaľto filantropi a sponzori Gréckej vojny za nezávislosť, Jorgos Averoff a Michail Tositsas. V roku 1941 tu Taliani vytvorili fašistický arumunský štát.
Súčasnosť.
Dnes je Metsovo malým pokojným mestom, žije tu 4 500 obyvateľov, všetci rozprávajú arumunsky. Vyrábajú sa tu známe syry typu "metsovane" a "metsovelas".
Tobey Maguire

Tobey Maguire (* 27. jún 1975, Santa Monica, Kalifornia, USA) je americký herec. Svoju hereckú kariéru začal v 80. rokoch 20. storočia rokoch a odvtedy sa preslávil hlavne postavou Petera Parkera (Spider-Mana) v sérii filmov Spider-Man v rokoch 2002 – 2007.
Zdeněk Mlynář

Zdeněk Mlynář môže byť:
Hořehledy (prírodná pamiatka)

Hořehledy je názov prírodnej pamiatky ev. č. 1367. Nachádza sa juhozápadne od obce Hořehledy, časti mesta Spálené Poříčí v okese Plzeň-juh. Správa AOPK ČR Plzeň.
Predmetom ochrany je zvyšok lužného lesa a mokraďových jelšín v údolí Mítovského potoka.
Pozri aj.
More je môj brat

More je môj brat je prvým z románov beatnika Jacka Kerouaca. Prvé vydanie na svete vyšlo v roku 2010 v slovenskom preklade: 21. mája od vydavateľstva Artforum. Vydanie v anglickom jazyku prišlo do predaja necelých 10 mesiacov po slovenskom preklade, a to 3. mája 2011.
Hořehledy

Hořehledy môžu byť:
Kids (singel)

„Kids“ je tretí singel americkej psychedelickej rockovej skupiny MGMT z albumu "Oracular Spectacular". Bol vydaný dňa 13. októbra 2008.
Kevin O'Donnell z magazínu "Rolling Stone" opísal skladbu ako "hlučný syntetizátorový nával so štýlom New Order".
Dňa 1. decembra 2009 bola skladba nominovaná na cenu Grammy v kategórii Best Pop Performance by a Duo or Group with Vocals.
Česko na Letných olympijských hrách 2012

Česko na Letných olympijských hrách 2012 reprezentovalo 133 športovcov v 19 športoch.
Hořehledy (okres Plzeň-juh)

Hořehledy sú dedina v Plzeňskom kraji, časť mesta Spálené Poříčí v okrese Plzeň-juh. Ležia východne od Spáleného Poříčí pri ústí Mítovského potoka do Bradavy. Majú 97 domov a 169 obyvateľov (2001). Najstaršia písomná zmienka pochádza z roku 1379 ("Horziehledi").
Vidlicový motor

Vidlicový motor alebo motor s valcami do V (-normované názvy; iné názvy: motor s usporiadaním valcov do V, motor s usporiadaním do V, V-motor, V motor) je typ viacvalcového piestového spaľovacieho motora, ktorého osi valcov (pri dvojvalcovom motore) resp. polroviny radov valcov nad kľukovým hriadeľom zvierajú spolu uhol v tvare písmena V.
Zlín (prírodná rezervácia)

Zlín je prírodná rezervácia ev. č. 534 neďaleko obce Dolní Lukavice v okresu Plzeň-juh. Oblasť spravuje Agentúra ochrany prírody a krajiny ČR.
Predmetom ochrany je teplomilná dúbrava s výskytom niekoľkých druhov zvlášť chránených a vzácnych rastlín.
Pozri aj.
Zlín (rozlišovacia stránka)

Zlín môže byť:
Fajmanovy skály a Klenky

Fajmanovy skály a Klenky je prírodná rezervácia ev. č. 93 neďaleko obce Čížkov v okrese Plzeň-juh. Oblasť spravuje Agentúra ochrany prírody a krajiny ČR.
Predmetom ochrany je zvyšok reliktných borov a jedľobučín.
Pozri aj.
Chynínské buky

Chynínské buky je prírodná rezervácia ev. č. 135 neďaleko obce Čížkov v okrese Plzeň-juh. Oblasť spravuje Agentúra ochrany prírody a krajiny ČR.
Predmetom ochrany je ochrana zvyšku reliktných borov a jedľobučín.
Pozri aj.
Míšovské buky

Míšovské buky je prírodná pamiatka ev. č. 245, ktorá leží približne 3 kilometre južne od obce Míšov v okrese Plzeň-juh. Správa AOPK ČR Plzeň. Neďaleko, smerom na východ, sa nachádzajú ďalšie dve chránené územia Getsemanka I. a II. a Na skalách
Predmetom ochrany je zvyšok kyslej bučiny a jedľobučiny, ktorá sa rozkladá na mierne sklonenom severnom svahu 800 metrov vysokého kopca Nad Maráskem. Predtým sa tu nachádzala smreková bučina, ktorá v súčasnosti prechádza do smrečiny s niekoľkými starými exemplármi buku.
Pod Smutným koutem

Pod Smutným koutem je prírodná pamiatka ev. č. 1951, ktorá sa nachádza južne od obce Čižice a severne od obce Předenice v okrese Plzeň-juh na ľavom brehu Úhlavy 600 metrov od rieky. Oblasťou prechádza turistický chodník vedúci z Čižic. Správa AOPK Plzeň.
Predmetom ochrany je rôzne stará dúbrava s pestrou kvetenou ako je napríklad hviezdica veľkokvetá , lipkavec lesný, hrachor jarný, pečeňovník trojlaločný, rimbaba chocholíkatá, ľalia zlatohlavá, jagavka ľaliovitá, ostrica horská, či ďatelina alpská. V stromovom poschodí sa nachádza dub letný, dub zimný, borovica lesná, lipa veľkolistá, javor mliečny a hrab obyčajný .
V Houlištích

V Houlištích je prírodná pamiatka ev. č. 1330 neďaleko obce Polánka v okrese Plzeň-juh. Oblasť spravuje Agentúra ochrany prírody a krajiny ČR.
Predmetom ochrany je kvetnatá bučina v časti s bohatým výskytom cesnaku medvedieho.
Pozri aj.
Polánecký mokřad

Polánecký mokřad je prírodná rezervácia ev. č. 2085 neďaleko obce Polánka v  okrese Plzeň-juh. Oblasť spravuje Agentúra ochrany prírody a krajiny ČR.
Predmetom ochrany sú zrašelinovatelé a mokraďové lúky s  výskytom zvlášť chránených a vzácnych druhov rastlín.
Lopata (prírodná rezervácia)

Lopata je prírodná rezervácia ev. č. 220 neďaleko obce Milínov v okrese Plzeň-juh. Oblasť spravuje Agentúra ochrany prírody a krajiny ČR.
Predmetom ochrany je ochrana zvyškov prirodzených lesných ekosystémov, najmä lipových javorín.
Pozri aj.
Kokšín (prírodná rezervácia)

Kokšín je prírodná rezervácia ev. č. 180 neďaleko obce Spálené Poříčí v okrese Plzeň-juh. Oblasť spravuje Agentúra ochrany prírody a krajiny ČR.
Predmetom ochrany je ochrana zvyškov prirodzených lesných ekosystémov, najmä kvetnatých bučín a jedľobučín.
Pozri aj.
Chejlava

Chejlava je národná prírodná rezervácia ev. č. 127 neďaleko obce Měcholupy v okrese Plzeň-juh. Oblasť spravuje AOPK ČR Správa CHKO Český les.
Predmetom ochrany je 154 rokov starý porast buku, smreku s jedľou a javorom, lokalita vzácnych lišajníkov.
Měcholupy (Praha)

Měcholupy boli obec juhovýchodne od Prahy. Prvá písomná zmienka o Měcholupoch je z roku 1353. Pomenovanie Měcholupy vzniklo zrejme podľa lupičov mechov, čo boli cestovné vaky, do ktorých sa ukladali peniaze alebo tovar. 
V roku 1867 boli Měcholupy rozdelené na Horní Měcholupy, Dolní Měcholupy a Petrovice. V roku 1968 boli všetky tri obce pripojené k Prahe.
Červenohorské sedlo

Červenohorské sedlo () () je horské sedlo v Hrubom Jeseníku, na hranici Moravy a Sliezska. 
Poloha.
Sedlo sa nachádza v centrálnej časti pohoria, na ceste I/44, spájajúcej mestá Šumperk a Jeseník. Oddeľuje podcelky Pradědská hornatina a Keprnická hornatina a je významným strediskom turistiky. 
Turizmus.
V Červenohorském sedle sa nachádza lyžiarske stredisko so 7. vlekmi a 4. zjazdovkami v nadmorskej výške 862 až . Vedie z neho upravovaná bežecká trasa na Praděd () i na Keprník a Šerák. 
Už v polovici 19. storočia stál v sedle hostinec, dnes sa tu nachádza hotel, reštaurácia a niekoľko chát a apartmánov.
Prístup.
Červenohorské sedlo je prístupné cestou I/44 od Šumperka alebo Jeseníka
HTC (spoločnosť)

HTC Corporation (čín. 宏達國際電子股份有限公司transkripcia: "Chung-ta kuo-ťi tien-c’ ku-fen jou-sien kung-s’", do roku 2008 "High Tech Computer Corporation") je taiwanský výrobca vreckových zariadení a mobilných telefónov s operačnými systémami Windows Mobile od firmy Microsoft a Android od združenia firiem pod hlavičkou Open Handset Alliance. Poslednou platformou, s ktorou sú distribuované telefóny, je Qualcomm Brew. Ide o platformu, ktorú vyvinul Qualcomm spoločne so spoločnosťou HTC. Využíva ju zatiaľ iba jeden telefón, HTC Smart.
Spoločnosť bola založená 15. marca 1997. Zariadenia firmy HTC sa v minulosti predávali pod značkami mobilných operátorov (napr. T-Mobile, Vodafone, Orange a ďalších) pod označeniami MDA, XDA a pod. V poslednom období však spoločnosť obmedzila svoje brandové aktivity a viac sa zameriava na vlastnú produkciu.
Mobilné telefóny HTC.
Pre podrobný zoznam pozri: Zoznam telefónov HTC
Železničná trať Košice – Muszyna

Železničná trať KošicePlavečMuszyna (v cestovnom poriadku pre verejnosť označená ako železničná trať číslo 188) je železničná trať na Slovensku a Poľsku, ktorá spája Košice a pohraničné poľské mesto Muszyna cez Prešov a Plaveč.
Dejiny.
Počas druhej polovice 19. storočia sa realizovalo dopravné prepojenie regiónov Uhorska a bokom nezostal ani severovýchod krajiny. Prepojenie na Halič malo byť v náväznosti na Tiskú železnicu zabezpečené traťou z Prešova cez Dukliansky priesmyk do Przemyśla. K realizácii však nedošlo (vybudovaná bola trať cez Lupkovský priesmyk) a napokon sa 30. mája 1870 rozhodlo o výstavbe spojnice PrešovTarnov cez Plaveč a Muszynu. Na stavbu a prevádzkovanie získala koncesiu viedenská banka Union, ktorá založila akciovú spoločnosť "Uhorská časť prešovsko-tarnovskej železnice" a previedla na ňu koncesné práva i stavebnú zmluvu. Výstavba trate po Orlov bola ukončená dňa 3. apríla 1873 a sprevádzkovaná dňa 1. mája 1873.
V roku 1874 bol vybudovaný aj úsek Orlovzemská hranica, no prevádzka na ňom sa začala až súčasne s haličským úsekom z Tarnova 18. augusta 1876.
Paul W. Tibbets

Paul Warfield Tibbets, Jr. (* 23. február 1915, Quincy, Illinois, USA - † 1. november 2007, Columbus, Ohio) bol americký brigádny generál letectva vo výslužbe. Bol pilotom amerického bombardéru B-29 Superfortress, ktorý 6. augusta 1945 ráno v 8:15 zhodil na Hirošimu atómovú bombu – Little Boy.
Pižmoň

Pižmoň alebo tur (lat. "Ovibos") je rod z čeľade turovité ("Bovidae") patriacej pod prežúvavce. Jeho jediným druhom je pižmoň severský (iné názvy: pižmoň severný, pižmoň dlhosrstý, pižmoň východný, tur pižmový; lat. "Ovibos moschatus").
Staršie sa niekedy vyčleňovali ako samostatné druhy rodu pižmoň vyhynuté druhy "Ovibos pallantis" (Európa) a "Ovibos yukonensis" (USA), tieto sa však dnes považujú za integrálnu súčasť druhu pižmoň severský ("Ovibos moschatus").
Domovina.
Pižmoň severný obýva severné časti Eurázie a Severnej Ameriky. Obýva Rusko, Grónsko a Aljašku. 
Opis.
Pižmoň je mohutne stavané zviera, ktoré patrí do radu prežúvavce. Má dlhú, hnedú, brčkavú srsť. Hlava je podobná ako pri kravách alebo bizónoch, má malé oči a zahnuté veľké rohy. Na veľkom tele sa tvorí hrb. Ma dlhé telo s krátkymi nohami. Samica môže mať 1 až 2 mláďatá.